আইএইচটিতে ছাত্রলীগের হামলায়, অনির্দিষ্টকালের জন্য ক্যাম্পাস বন্ধ - শিক্ষা ও ক্যাম্পাস - observerbd.com
আইএইচটিতে ছাত্রলীগের হামলায়, অনির্দিষ্টকালের জন্য ক্যাম্পাস বন্ধ
Published : Wednesday, 6 December, 2017 at 6:01 PM Count : 80
রাজশাহী ইনস্টিটিউট অব হেলথ টেকনোলজিতে (আইএইচটি) ছাত্রলীগের হামলায় অন্তত পাঁচ ছাত্রী আহত হয়েছে। বুধবার বেলা সাড়ে ১১টার দিকে কলেজ ক্যাম্পাসে এই হামলার ঘটনা ঘটে। আহতদের রাজশাহী মেডিকেল কলেজ হাসপাতালে (রামেক) ভর্তি করা হয়েছে।
পুলিশ ও প্রত্যক্ষদর্শীরা জানান, বহিরাগতসহ ছাত্রলীগের নেতাদের উৎপাত ও নিরাপত্তার দাবিতে আইএইচটি’র ছাত্রীরা সকালে সাড়ে ১০টার দিকে প্রতিষ্ঠানের অধ্যক্ষকে অবরুদ্ধ করে বিক্ষোভ করে। এতে নেতৃত্ব দেন ছাত্রলীগের নারী কর্মীরা। আন্দোলনে সমর্থন দিয়ে ছাত্রলীগের একটি অংশ তাদের পাশে ছিল। পরে পুলিশ গিয়ে আন্দোলনরত ছাত্রীদের অধ্যক্ষের কক্ষ থেকে বের করে দেয়। ছাত্রীরা অধ্যক্ষের কক্ষ থেকে বের হয়ে হলের সামনে অবস্থান নেয়।
এসময় ছাত্রলীগের সভাপতি জাহিদ হোসেন ও সাধারণ সম্পাদক তুহিনের নেতৃত্বে বিক্ষোভ মিছিল বের করে ছাত্রীদের বিরুদ্ধে স্লোগান দেয়। এর এক পর্যায়ে পুলিশী বেরিকেট ভেঙে গিয়ে আন্দোলনরত ছাত্রীদের মারপিট করে। এসময় ছাত্রদের পাশে থাকা ছাত্রলীগের এক কর্মীকেও মারপিট করে তারা।
এ ঘটনায় আহতরা হলেন, আইএইচটির ফার্মেসী বিভাগের দ্বিতীয় বর্ষের ছাত্রী রুপা (১৯), একই বিভাগের ২য় বর্ষের শিক্ষার্থী নাজনিন আক্তার (১৮), ল্যাব বিভাগের ছাত্রী নিশাত (১৮), ল্যাবের ১ম বর্ষের ছাত্রী মোহনা, ১ম বর্ষের শিক্ষার্থী আফরিন শারমিন, ও বৃষ্টি।
রাজপাড়া থানার ওসি হাফিজুর রহমান হাফিজ জানান, আন্দোলনরত ছাত্রীদের উপর ছাত্রলীগের নেতাকর্মীরা হামলা চালানোর চেষ্টা করে। এসময় পুলিশ গিয়ে তাদের প্রতিহত করে। পুলিশের ধাওয়া খেয়ে তারা ক্যাম্পাস ছেড়ে পালিয়ে যায়। পরে পরিস্থিতি শান্ত হয়। ক্যাম্পাসে অপ্রীতিকর ঘটনা এড়াতে ক্যাম্পাসে পুলিশ মোতায়েন করা হয়েছে বলে জানান তিনি।
অধ্যক্ষ ডা. সিরাজুল ইসলাম বলেন, ‘বিভিন্ন দাবি নিয়ে ছাত্রীরা আমার কাছে এসেছিলো। দাবি মানার আশ্বাস দিয়ে ছাত্রীদের হলে পাঠানো হয়। কিন্তু হলের সামনে অপ্রীতিকর ঘটনা ঘটে। পরে তাৎক্ষণিকভাবে একাডেমিক কাউন্সিলের সভা ডাকা হয়। সভা শেষে অনির্দিষ্টকালের জন্য ক্যাম্পাস বন্ধ ঘোষণা করা হয় বলে জানান তিনি।
‘লোকাচার ও ইসলাম’ বিষয়ে আবেদ আলী’র পিএইচডি অর্জন
পুরনো লক্কর-ঝক্কর বাসই জুটলো কলেজ শিক্ষার্থীদের!
কলেজিয়েট স্কুলে চিঠি লেখার প্রতিযোগীতা অনুষ্ঠিত
ফেনী সরকারী জিয়া মহিলা কলেজে পিঠা উৎসব
দেবেন্দ্র কলেজে বেসরকারি কর্মচারীদের মানববন্ধন